정조 10년
丙午六月初八日辰時。上御瑤華堂。親臨二十一度加漆入侍時。都提調李福源。長生殿提調李性源。魂宮提調徐有隣尹蓍東。都廳尹㬦。郞廳李晩秀洪義榮洪元燮具膺。長生殿郞廳李性淳。宗戚執事黃仁點金峙默趙觀鎭洪最榮洪厚榮。閣臣鄭大容。司書徐美修。行都承旨金頤柱。記事官金孝建。假注書李貞運。記事官李崑秀尹行任。以次就位。上入殯所看審後。命都監堂郞及諸執事擧行。有隣曰。磨淨後加漆之意。敢達矣。上曰。依例爲之。福源等率工人入就欑室加漆如儀。儀註見上上曰。右副承旨入侍。趙衍德進伏。上曰。昨夜以祈雨祭文事。又爲失睡矣。寫之者。誰也。有隣曰。作之者臣也。寫者待敎也。上曰。祭文果善作矣。上曰。百官進參祭奠時。庭路甚窄。數日間毁墻。然後可以容接。幾間當毁乎。有隣曰。旣已毁墻。則當詳量靷路。而棗樹有礙。斜正間觀勢開路。似好矣。上謂福源曰。諡冊。何以爲之。福源曰。略有構草。數日內當正書入啓矣。上曰。昨下行錄。予豈欲泚筆說道。而諡冊誠急。故令史官書下矣。銘旌書寫官。以昌城尉改付標。竹冊刻後。使領敦寧書之。此大臣前後。此等都監。多所效勞。亦異矣。有隣曰。立朝多年。故自致如此耳。上曰。墓上閣材木。皆是舊材。故片刻皆焚者此也。至於大轝等舊件皆在云。尤可怪矣。雖以補編觀之。用後燒火。自是舊例矣。有隣曰。臣於補編。亦見之矣。福源曰。因諫長疏。有靴履收議之命矣。祭服旣非公服。則用靴非矣。雖用鞋。鞋亦非禮制矣。上曰。靴本非祭服所用。諫長之言是矣。有隣曰。古或有用素履之制矣。上曰。見內喪條同內喪條。則用麻鞋矣。管履。故相李宗城。亦有獻議者矣。古之管履。卽今之藁鞋也。福源曰。擧措誠大矣。非大害義理。則行之已久。恐不可無時而改矣。上曰。發靷時。百官騎馬。何以磨鍊乎。丙申年百官皆步乎。有隣曰。臣於其時。以雲寶釰亦步矣。今見補編所錄。則百官闕外騎馬矣。上曰。熱日步行。易致生病矣。上曰。朝祖之禮。事體恐難行矣。有隣曰。事體似然矣。上曰。徐判付事事。誠泄泄矣。戊申年醫官啓辭。先朝允從。仍卽置之。故判書徐宗玉。以司諫復發啓。今番則反移醫官之罪於提調。提調知醫理乎。入診乎。判府事守無辨之義。可矣。福源曰。人言罔極。不可不如是矣。上曰。黽勉而出。可也。不出則適中其言。待何時消磨乎。此亦自家命數。初頭乞解時。恨不許之矣。福源曰。醫官之罪。不可不處分矣。上曰。臺啓之擬律太重。有難輕從矣。福源曰。處分一降。則少洩輿憤矣。豈可以蟣蝨之輩。有所恕之乎。上曰。魂宮都監堂上。無置三之規乎。有隣曰。丙申年置三堂上。而戊申年遞拜多矣。仍命書傳敎曰。魂宮都監堂上。番次苟艱。禮判聞有實病。不爲仕進云。値今極熱。單番可悶。本都監堂上一員加差啓下事。分付。又命書傳敎曰。長生殿加漆時。提調二員都監進。一員殯宮進。無以推移進去云。工曹判書李性源許遞。其代。政官牌招開政差出。待下批牌招察任。又命書傳敎曰。甕家材木事。日前欲以竹代用。而猶未知禮意之如何。尙此未果矣。令觀補編。卽今見行制度。卽壬申懿昭墓甕家新制。其前多有以竹代用之例。予意則就此折衷。無論棟樑道里及春椽。細而長者用竹。尤合難便。今番且有燒火之定式。一時所用。不必盡用體木。本都監堂上。招問匠手。出圖形用竹用木處。裁量分排。仍出都已上。後錄狀聞事。分付。上曰。今番緞紬所入。不欲貽弊於貢人。且有本宮貯置者。故方令書下件記。以此備用。而緞品名目。雖或有差異於補編所載。不必以此爲例。此意令都監知悉。黃燭黃筆亦有貯置者。故三年所用及都監應下者。竝皆內下。切勿取用於貢人。可也。正堂排設牧丹屛風三坐。回粧改備所入草綠禾花紬二十五尺代。草綠廣織十四尺七寸。紅花禾紬十二尺六寸代。多紅綾十二尺。白禾花紬二十五尺二寸代。白細紬二十五尺二寸。座榻排設牧丹障子三貼改備所入紅禾花紬一尺八寸。白禾花紬四尺六寸。白熟綃二十一尺七寸代。白禾花紬三十九尺。冒緞三尺一寸。又半骨三尺二寸代。柳綠雲紋緞三尺三寸。又半骨二尺五寸。座榻座子所入草綠紬三十二尺代。表天靑廣織六尺八寸。內拱多紅禾花紬十一尺。上下排彩花席二縇次紫的紬五尺六寸代。鴉靑甲紗五尺七寸。交椅座子所入草綠紬七尺六寸代。表紫的鄕織一尺二寸廣八寸。內拱多紅雲紋緞一尺二寸。上下排彩花席二縇次紫的紬一尺九寸代。鴉靑雲紋緞半骨一尺九寸。交椅蓋覆三幅裌袱所入紫的輕光紬十八尺。內造次神榻座子所入草綠紬七尺六寸代。表紫的雲紋緞一尺七寸。內拱多紅雲紋緞一尺七寸。上下排彩花席二縇次紫的紬二尺六寸代。鴉靑雲紋緞半骨二尺六寸。移安廳小欄平床褥所入表草綠紬十八尺代。柳絲雲紋緞八尺五寸。內拱紅紬十八尺代。紫的甲紗八尺五寸。彩花席一縇次紫的紬六尺三寸代。柳綠雲紋緞半骨五尺七寸。方交椅座子所入草綠紬十尺代表紫的雲文緞三尺三寸。內拱雲紋緞三尺三寸。上下排彩花席二縇次紫的紬四尺代。鴉靑雲紋緞半骨四尺四寸。銘旌二件所入。一件壙中所用。依梓室見樣。一伴行路所用。長九尺。用禮器尺。紅廣織八尺八寸代。大紅貢緞十一尺六寸。棺衣二件所入。草綠廣織十二尺紅廣織十二尺。內造次大棺衣所入。紅廣織十四尺。內造次複衾所入。表紫的吐紬五十六尺。內拱白紬五十六尺。內造次唐家前面紅綃五幅裌帳所入。紅綃六十九尺七寸。內造次正堂三門紅綃七幅。單帳三浮所入。紅綃一百七十五尺二寸。內造次輪臺板褥所入。表紫的紬七尺六寸代。天靑廣織七尺八寸。內拱紅紬七尺六寸代。柳靑亢羅七尺八寸。梓室結裹時所入。彩花地衣。二張付一浮。三張付一浮。縇次紫的紬二十尺代。紫的吐紬二十尺。改銘旌時所入彩花地衣。四張付一浮。二張付二浮。縇次紫的紬三十一尺七寸代。紫的吐紬三十一尺七寸。魂帛箱子結裹時三幅被袱一件。五幅單袱一件所入。紅綃二十一尺六寸代。紫的甲紗十二尺九寸。二幅甲袱次紅紬十七尺五寸代。紅禾花紬十八尺。紅紬一疋結裹次。各樣函內塗所入藍細一疋二十八尺。以濃淡漆用。香祝蓋覆四幅袱一件所入。藍紬十一尺二寸代。藍綾十一尺二寸。劈香時二幅袱一件所入。藍紬二尺八寸代。藍綾二尺八寸。壙中銘旌內外裹四幅單袱一件。五幅單袱一件所入。紅紬二十八尺七寸。以上下魂宮都監天銀五百兩。黃筆一百八十九柄。吉帷宮所排彩花四張。付地衣一浮。紫的土紬縇二張。付面席一浮。紫的土紬縇白紋席十二張。付地衣二浮。靑木縇黃燭二千九百七十九雙。以上下墓所都監大轝蓋兒次鴉靑雲緞三十二尺。內拱次多紅冒四十八尺。三簷次多紅雲緞四十七尺。鴉靑雲緞二十尺。草綠雲緞二十尺。纓子次豆絲冒二尺。承塵次多紅冒十六尺。纓子次多紅冒二尺。內揮帳次紫的甲紗四十三尺。內拱次柳靑亢羅五十五尺三寸。纓子次紫的甲紗一尺。雉帳次草綠雲緞六十六尺。纓子次多紅綾一尺。落纓次多紅雲緞五尺。草綠雲緞五尺。鴉靑雲緞五尺。四面流蘇次多紅雲緞四十一尺。障塵次柳綠雲緞二十六尺。內拱次豆綠冒二十一尺。纓子次藍綾二尺。榟室維結次白禾花紬二疋。肩轝蓋兒次鴉靑甲紗十八尺五寸。內拱次粉紅冒二十五尺。三簷次紅綃三十四尺七寸。綠綃三十四尺七寸。黃綃三十四尺七寸。落纓次柳靑綃三尺六寸。紅綃三尺六寸。綠綃三尺六寸。外揮帳次草綠綃五十五尺。纓子次豆綠冒一尺五寸。內揮帳次草綠緞三十六尺。纓子次草綠廣的一尺五寸。外梓室轝蓋兒次鴉靑甲紗二十二尺。揮帳次藍冒七十尺。纓子次藍綾一尺。素錦褚次白綾四十六尺。魂帛腰轝蓋兒次鴉靑大緞九尺。兩簷次鴉靑大緞九尺。草綠大緞八尺五寸。落纓次鴉靑大緞三尺六寸。纓子次多紅冒一尺。諡竹冊所入隔子襦袱次白禾花紬十四尺。冊裹灑金裌袱次草綠雲緞十尺。匣及內拱次多紅藍雲緞各三尺五寸。纓子次紫的冒四尺五寸。內亟內塗次多紅雲緞三尺四寸。匙囊次多紅大緞長三寸廣二寸二片。內函裹單袱次紅禾花紬十一尺二寸。纓子次紫的甲紗二尺五寸。排案床蓋覆袱次紅細紬十七尺五寸。讀冊床蓋覆袱次紅細紬六尺三寸。諡玉印所入裹襦袱次多紅雲緞一尺四寸。纓子次紫的冒二尺。排案床蓋覆袱次紅細紬十七尺五寸。讀印床蓋覆袱次紅細紬六尺三寸。哀竹冊所入隔子襦袱次白禾花紬十四尺。冊裹裌袱次多紅雲緞四尺四寸。內拱次草綠廣的四尺四寸。匣次多紅廣的三尺五寸。內拱次草綠廣的三尺五寸。纓子次紫的冒四尺五寸。內函內塗次多紅大緞三尺四寸。匙囊次多紅大緞長三寸廣二寸二片。內函裹單袱次柳綠雲緞十一尺一寸。纓子二件次紫的冒四尺五寸。排案床蓋覆袱次紅細紬十七尺五寸。讀冊床蓋覆袱次紅細紬六尺三寸。贈玉所入裹裌袱次多紅大緞二尺八寸。內函內塗次多紅大緞二尺。匙囊次多紅大緞長三寸廣二寸二片。內函裹單袱次柳綠雲緞六尺。案床蓋覆袱次紅細紬十七尺五寸。贈帛十端。黑貢緞多紅貢緞各十八尺。用禮器尺。裹袱次多紅雲緞六尺。內函內塗次多紅雲緞四尺八寸。匙囊次多紅大緞長三寸廣二寸二片。內函裹袱次紫的雲緞十四尺。外樻裹袱次紅禾花紬十八尺八寸。案床蓋覆袱次紅禾花紬十七尺五寸。神輦內隔襦袱次白禾花紬五疋。襦座子二件次紫的雲緞三尺。竹皮方箱子蓋覆單巾次藍雲緞七尺五寸。單袱次紅禾花紬十七尺五寸。紅單袱四件次紅禾花紬五十尺。土籐方箱子裹袱次多紅雲緞十二尺。外結次粉紅冒十六尺。諡哀冊衣及粧頭次多紅大緞三尺。箭手床輪臺板所排褥次紫的冒二十一尺。又輪臺板褥次天靑廣織七尺八寸。柳靑亢羅七尺八寸。自魂宮都監出來神輦前所排三色燭籠各一雙。神帛腰轝前所排三色燭籠各一雙。大轝前所排三色燭籠各十雙。上層及質次藍雲紗九十五尺。多紅雲紗七十尺三寸。質次白雲紗四十五尺六寸。方燭籠二雙。改塗次多紅雲紗八尺。縇次鴉靑甲紗一尺六寸。誌石函內裹單袱次紅禾花紬十一尺。外裹單袱次紅細紬十七尺五寸。誌石隔襦袱次禾花紬十五尺。纓子次藍冒六尺。黃筆五十柄。以上下禮葬都監上命行晝茶禮。內侍陳設如儀。上三上香。執盞奠盞。奉香金頤柱奉爐趙衍德左通禮跪啓請哭上哭如儀。儀註見上上命退。諸臣以次退出。